SA SEVE 2000, Bovins, sur EUROPAGES.
> SA SEVE 2000
SA SEVE 2000
+33 3 26 41 06 10
Voici les indicateurs de performance deSA SEVE 2000
le Blog SA SEVE 2000, MOLAO WA MOTHEO WA BEIBELE: “Aparang lerato gobane ke setlemo se se phethagetšego sa botee.”—Bakolose 3:14.
MEHOLA: Gantši lerato leo go bolelwago ka lona ka Beibeleng ga se lerato la monna le mosadi goba la maikwelo a thobalano. Go e na le moo, ke lerato leo le theilwego melaong ya motheo leo le hlaolwago ka dika tše bjalo ka lešoko, go lebalela, boikokobetšo, go botega, botho, boleta le go se fele pelo. (Mika 6:8; Bakolose 3:12, 13) Ka go se swane le go tšeega maikwelong, moo go felago ge nako e dutše e eya, lerato le ka kgona go tšwela pele le gola ka mo go sa felego.
Brenda, yo a nago le nywaga e ka bago e 30 a le lenyalong o re: “Lerato leo banyalani ba bafsa ba ratanago ka lona ga se selo ge le bapetšwa le lerato leo banyalani ba kgale ba ratanago ka lona.”
Sam, e lego monna yo a bilego lenyalong ka nywaga e fetago e 12 o itše: “Ka mehla nna le mosadi wa ka re thabišwa le go makatšwa ke tsela yeo keletšo ya Beibele e lego e šomago le kamoo e lego e bonolo ka gona! Ge o e diriša, dilo di go sepelela gabotse. Eupša le ge ke nyaka go e diriša ka mehla, ka dinako tše dingwe ke ile ka palelwa, go etša ge ke be ke ikwa ke tshwenyegile, ke na le boithati goba ke lapile. Maemong a bjalo ke kgopela Jehofa gore a nthuše go phema maikwelo a fošagetšego. Ke moka ka gokarela mosadi wa ka, gomme gwa ba bjalo ka ge eka ga se gwa direga selo se se nyamišago!”
“Bohlale bo hlatselwa ka mediro ya bjona”
Jesu Kriste o itše “bohlale bo hlatselwa ka mediro ya bjona.” (Mateo 11:19) Ka gona Beibele e na le bohlale ka moka bja kgonthe. Dithuto le ditekanyetšo tša yona di a šoma. Ga di fetwe ke nako. Di phala setšo le botšhaba. Le gona di nea motho temogo e tseneletšego le go hlatsela gore di tšwa Mothopong o phagamego—Mmopi wa rena Jehofa Modimo. Seo se hlatselwa ke ge di dirišwa. Ke ka baka leo Beibele e re laletšago ka gore: “Latswang le be le boneng gore Jehofa o lokile.” (Psalme 34:8) Na o tla amogela taletšo yeo?
BEIBELE E KAONEFADITŠE BOPHELO BJA KA
Linh o dula Borwabohlabela bja Asia. O boditše Phafoga! kamoo Beibele e mo thušitšego go kaonefatša bophelo bja gagwe.
O goletše bodumeding bofe?
Ke tšwa lapeng la Mabuddha leo le ratago setšo. Ke be ke sa tsebe selo ka Modimo wa therešo.
Na o be o kgotsofetše ka bophelo bja gago?
Ga go bjalo le gatee! Ke be ka na le mathata a mantši. Ke be ke sa kgone go diriša tšhelete gabotse, ke sa tsebe kamoo nka hwetšago bagwera ba ba lokilego e bile ke sa kgone go thuša batswadi ba ka ka mathata a bona.
Ka morago bophelo bja gago bo ile bja kaonefala. Seo se diregile bjang?
Dikgarebe tše dingwe tša Dihlatse tša Jehofa di ile tša thoma go ithuta Beibele le nna. Ge ke be ke na le mathata, ke be ke di kgopela keletšo. Gaešita le ge e be e le tše dinyenyane go nna, di be di nnea keletšo e botse—yeo e bego e sa thewa dikgopolong tša tšona. Di be di mpontšha seo Beibele e se bolelago.
Ka ge ga bjale ke iponetše ka no- ši mehola ya go diriša dithuto tša Beibele, ke kgodišegile gore puku ye etšwa go Modimo le gore e ka kgona go thuša motho le ge e le ofe yoo a katanelago go phela ka yona. Le ge thuto e phagamego e le bohlokwa—ga e kgone go dira seo.
Na o ka re hlalosetša ka mo go oketšegilego ka seo?
Batswadi ba ka ba na le thuto ya kholetšheng e bile ba na le maemo setšhabeng. Lega go le bjalo, ga se ba kgona go rarolla mathata a bona. Go bolela therešo, ba hlalane e bile ga se ba thaba. Ge ke be ke le kholetšheng, ke boditšwe gore ka dinako tše dingwe maphelo a batho a ka kaonefatšwa feela ka bošoro. Eupša Beibele e re botša gore maiteko a batho a lekanyeditšwe ka gobane Modimo ga se a re nea matla le bokgoni bja go ipuša. Ke ka baka leo maiteko ka moka a pušo ya motho a paletšwego e bile a feleletšago ka bomenetša. * Eupša ge e ba re ikokobeletša Modimo, re ka kgona go kaonefatša bophelo bja rena gomme ra ba tutuetšo e botse go ba bangwe.
Beibele e go thušitše bjang?
Ka ditsela tše dintši. Ga ke na mathata a mantši e bile ke na le bagwera ba go loka. Ke ithutile go diriša tšhelete gabotse e bile ke kgona le go fela ke tšea maeto. Se segolo le go feta ke kgona le go thuša ba bangwe bao ba nyakago thušo.
^ ser. 21 Bona Mmoledi 8:9; Jeremia 10:23.
mailto:?body=Ditekanyetšo tšeo ka Mehla di Šomago go Batho Bohle—Lerato%0a%0ahttps%3A%2F%2Fwww.jw.org%2Ffinder%3Fdocid%3D102015053%26wtlocale%3DSE%26srcid=share⊂ject=Ditekanyetšo tšeo ka Mehla di Šomago go Batho Bohle—Lerato